THAI FIGHT BANGKOK รอบชิงฯ ฟาดปาก 27 ม.ค.นี้
ศึก THAI FIGHT BANGKOK เตรียมขึ้นสังเวียนชกชิงถ้วยพระราชทานฯ 4 รุ่น 27 ม.ค.นี้ ที่ศาลาว่าการกรุงเทพมหานคร ช่อง 3, 28 และ 33 ถ่ายทอดสด,วันที่ 17 ม.ค. 61 ที่ห้องจัดเลี้ยง ชั้น 8 อาคาร 2 ตึกมาลีนนท์ทาวเวอร์ คุณนพพร วาทิน ประธานกรรมการบริหาร บริษัท ไทยไฟท์ จำกัด จัดงานแถลงข่าว THAI FIGHT BANGKOK โดยมี คุณสุวัจน์  ลิปตพัลลภ ขึ้นกล่าวในฐานะประธานที่ปรึกษา คณะกรรมการอำนวยการจัดการแข่งขัน THAI FIGHT และ พล.ต.ท.ชินทัต มีศุข รองผู้ว่าราชการกรุงเทพมหานคร ขึ้นกล่าวในฐานะเจ้าภาพร่วมจัดการแข่งขัน ,วัตถุประสงค์ของการจัดงานแถลงข่าวในครั้งนี้ เพื่อเป็นการแถลงความพร้อมการจัดงาน THAI FIGHT BANGKOK รอบชิงชนะเลิศ ชิงถ้วยพระราชทานในพระบาทสมเด็จพระปรมินทรมหาภูมิพลอดุลยเดช และสมเด็จพระเจ้าอยู่หัว รวมไปถึงเปิดตัวคู่ชกชิงถ้วยพระราชทานฯ ทั้ง 4 รุ่น เช่น รุ่นเวลเทอร์เวท (น้ำหนัก 67 กิโลกรัม) ตัวแทนประเทศไทยคือ แสนชัย พี.เค. แสนชัยมวยไทยยิม, รุ่นจูเนียร์ มิดเดิลเวท (น้ำหนัก 70 กิโลกรัม) ตัวแทนประเทศไทย คือ แสนสะท้าน พี.เค.แสนชัยมวยไทยยิม, รุ่นมิดเดิลเวท (น้ำหนัก 72.5 กิโลกรัม) ตัวแทนประเทศไทย คือ ไทรโยค พุ่มพันธ์ม่วง วินดี้สปอร์ต และ ชนะจน พี.เค.แสนชัยมวยไทยยิม และ รุ่นจูเนียร์ มิดเดิลเวท (น้ำหนัก 70 กิโลกรัม ชกแบบคาดเชือก) ตัวแทนประเทศไทย คือ ปตท. เพชรรุ่งเรือง,ภายในงานแถลงข่าว ยังได้รับเกียรติจาก คุณประชุม มาลีนนท์ ประธานเจ้าหน้าที่บริหารกลุ่มบริษัท Group CEO บริษัท บีอีซี เวิลด์ จำกัด (มหาชน), คุณประวิทย์ มาลีนนท์ กรรมการบริษัท บางกอก เอ็นเตอร์เทนเม้นต์ จำกัด ร่วมเป็นเกียรติภายในงาน นอกจากนี้ได้มีการพูดคุยร่วมกับผู้สนับสนุนต่างๆ ของการแข่งขัน THAI FIGHT ถึงแนวทางการสนับสนุนและความสำเร็จในการสนับสนุน THAI FIGHT เมื่อปีที่ผ่านมา ทั้ง คุณปนัดดา เจณณวาสิน กรรมการรองผู้จัดการ บริษัท ตรีเพชรอีซูซุเซลส์ จำกัด, คุณสุรพล อุทินทุ ผู้อำนวยการสำนักประสานงานภายนอก บริษัท ไทยเบฟเวอเรจ จำกัด (มหาชน), คุณธเนศวร์ เพชรสุวรรณ รองผู้ว่าการด้านสื่อสารการตลาด การท่องเที่ยวแห่งประเทศไทย, คุณบุรณิน รัตนสมบัติ ผู้ช่วยกรรมการผู้จัดการใหญ่ธุรกิจหล่อลื่น บริษัท ปตท.จำกัด (มหาชน), คุณนำพร ยมนา รองผู้อำนวยการธนาคารออมสิน กลุ่มทรัพยากรบุคคล และ ดร.ณรงค์ฤทธิ์ วงศ์สุวรรณ ผู้อำนวยการองค์การส่งเสริมกิจการโคนมแห่งประเทศไทย,สำหรับการแข่งขัน THAI FIGHT BANGKOK รอบชิงชนะเลิศ ชิงถ้วยพระราชทานในพระบาทสมเด็จพระปรมินทรมหาภูมิพลอดุลยเดช และสมเด็จพระเจ้าอยู่หัว จะจัดขึ้นในวันเสาร์ที่ 27 มกราคมนี้ ที่ลานคนเมือง (เสาชิงช้า) ศาลาว่าการกรุงเทพมหานคร ถ่ายทอดสดทางช่อง 3 และ 33 เวลา 18.20 - 20.00 น. และช่อง 28 เวลา 20.00 – 22.00 น. 
ศึก THAI FIGHT BANGKOK เตรียมขึ้นสังเวียนชกชิงถ้วยพระราชทานฯ 4 รุ่น 27 ม.ค.นี้ ที่ศาลาว่าการกรุงเทพมหานคร ช่อง 3, 28 และ 33 ถ่ายทอดสด
THAI FIGHT BANGKOK,ไทยไฟท์,ชิงถ้วยพระราชทาน,THAI FIGHT